อยากตาย คุณตานอนให้รถไฟทับ เปลี่ยนใจแต่หลบไม่ทัน โดนชนเจ็บสาหัส
ภาพจากมูลนิธิสุขศาลานุเคราะห์นครปฐม,ชายชราวัย 74 อยากฆ่าตัวตายไปนอนให้รถไฟทับ พอรถไฟมากลับเปลี่ยนใจไม่อยากตายแล้ว จะลุกหนีแต่ไม่ทันโดนชนกระเด็นข้อเท้าหวิดขาด บาดเจ็บปางตาย,เมื่อเวลา 08.00 น. ของวันที่ 22 มิ.ย.61 ร.ต.อ.รัฐวิชญ์ บุญมีลาภ รองสารวัตรสอบสวน สภ.เมืองนครปฐม ได้รับแจ้งมีชายสูงอายุตั้งใจจะฆ่าตัวตายนอนให้รถไฟทับ แต่เมื่อรถไฟมาถึงเกิดกลับใจกระโดดหลบไม่ทันถูกชนจนขาเกือบขาด บาดเจ็บตามลำตัว เหตุเกิดที่ทางรถไฟ หน้าศูนย์ฝึกอบรมตำรวจภาค 7 ต.พระปฐมเจดีย์ อ.เมืองนครปฐม หลังรับแจ้งจึงเดินทางไปตรวจสอบพบเจ้าหน้าที่มูลนิธิสุขศาลานุเคราะห์นครปฐม และหน่วยกู้ชีพโรงพยาบาลศูนย์นครปฐม กำลังปฐมพยาบาลช่วยเหลือเบื้องต้น,ทราบชื่อ นายชัยพันธุ์ ขันติธรรมวงศ์ อายุ 74 ปี ชาวบ้าน หมู่ 9 ต.ท่าตลาด อ.สามพราน จ.นครปฐม มีบาดแผลที่ข้อเท้าซ้ายเกือบขาด ในมือยังกำจดหมาย ระบุถึงหญิงชื่อนางนกแก้ว ตลาดบน 4 พร้อมเบอร์โทรศัพท์ของหญิง และข้อความผมตายแล้ว ให้นำศพไปเผาด้วย ลงชื่อแป๊ะฮ้อ นอกจากนี้ยังพบรถ จยย.ซาเล้งต่อพ่วงขายกาแฟ และน้ำดื่ม ฮอนด้า ดรีม สีแดง ทะเบียน 1 กค 4143 นครปฐม ของคนเจ็บจอดอยู่ข้างทางใกล้ที่เกิดเหตุ ,จากการสอบถามผู้เห็นเหตุการณ์ เผยว่า ก่อนเกิดเหตุเห็นนายชัยพันธุ์ขี่ จยย.ซาเล้งขายกาแฟและน้ำดื่มมาจอดรถไว้ข้างทางรถไฟ จากนั้นเดินลงจากรถ จยย.เดินมาที่รางรถไฟแล้วนอนราบพาดกับรางรถไฟเหมือนต้องการให้รถไฟทับร่าง ชาวบ้านที่เห็นต่างร้องตะโกนให้ออกมาจากราง ในขณะนั้นมีรถไฟสายราชบุรี มุ่งหน้า ธนบุรี กทม.ขบวนที่ 352 กำลังขับผ่านมาเมื่อเข้ามาใกล้ นายชัยพันธุ์พยายามลุกขึ้นแล้วกระโดดแต่ก็ไม่พ้น ทำให้รถไฟเฉี่ยวร่างนายชัยพันธุ์จนข้อเท้าเกือบขาด และถูกแรงกระแทกจนกระเด็นนอนไม่รู้สึกตัวอยู่ข้างทางรถไฟ ชาวบ้านจึงแจ้ง ตร.ให้มาตรวจสอบดังกล่าว จึงให้รีบนำส่ง รพ.นครปฐม ให้แพทย์ช่วยชีวิต ในเบื้องต้นนายชัยพันธุ์ยังไม่สามารถให้ปากคำได้ เนื่องจากบาดเจ็บไหปลาร้าหัก ข้อเท้าซ้ายขาด และศีรษะถูกกระแทกอย่างแรง อาการสาหัส แพทย์นำเข้าห้องไอซียู,ร.ต.อ.รัฐวิชญ์ บุญมีลาภ ร้อยเวรเจ้าของคดีเผยว่า นายชัยพันธุ์ ผู้บาดเจ็บน่าจะเกิดความเครียดจากเรื่องครอบครัว หรืออาจจะหนีโรคจากอาการป่วยก็เป็นได้ จึงตัดสินใจจะให้รถไฟทับแต่เกิดกลับใจก่อนที่รถไฟจะมาถึงพยายามหลบแต่ก็ไม่พ้นเลยแค่ถูกชน แต่ทั้งนี้ทั้งนั้นยังไม่สามารถสอบผู้บาดเจ็บได้ ขณะนี้อยู่ระหว่างติดตามญาติเพื่อให้ทราบและสอบสวนถึงสาเหตุที่จะฆ่าตัวตายมาจากสาเหตุเรื่องอะไรแน่ ขณะนี้ติดต่อญาติให้ทราบแล้ว.
ชายชราวัย 74 อยากฆ่าตัวตายไปนอนให้รถไฟทับ พอรถไฟมากลับเปลี่ยนใจไม่อยากตายแล้ว จะลุกหนีแต่ไม่ทันโดนชนกระเด็นข้อเท้าหวิดขาด บาดเจ็บปางตาย
อยากตาย,นอนบนรางรถไฟ,รถไฟชนคน,นครปฐม,พยายามฆ่าตัวตาย,ข่าวทั่วไป